b'\n_START_ARTICLE_\nBeit Khallaf\n_START_SECTION_\nMastabe\n_START_PARAGRAPH_\nIzven vasi je pet mastab iz Tretje dinastije, zgrajenih iz blatnih zidakov. Raziskal jih je arheolog John Garstang leta 1900 in 1801. Garstang je bil prepri\xc4\x8dan, da je odkril grobnico faraona D\xc5\xbeoserja ali Sanakta iz Tretje dinastije, zdaj pa prevladuje mnenje, da gre najverjetneje za zasebne grobnice iz istega obdobja._NEWLINE_Najve\xc4\x8dja mastaba, K1, se dviga 8 m nad pu\xc5\xa1\xc4\x8davo in pokriva povr\xc5\xa1ino ve\xc4\x8d koz 3800 m\xc2\xb2. Dva metra debel zunanji zid obdaja prostor, napolnjen s peskom in kamenjem. Okoli jam in na vogalih so ogromne zgradbe iz zidakov. Pogrebni ja\xc5\xa1ek le\xc5\xbei 25 m pod povr\xc5\xa1ino na dnu stopni\xc5\xa1\xc4\x8da, ki je bilo blokirano s \xc5\xa1estimi masivnimi kamnitimi bloki.  Strop nad stopni\xc5\xa1\xc4\x8dem je bil sod\xc4\x8dasto obokan in podprt z loki iz blatnih zidakov. Domneva se, da gre za najstarej\xc5\xa1e znane oboke v Egiptu. Na stopni\xc5\xa1\xc4\x8du so odkrili skoraj 800 valjastih vaz iz alabastra. Na nekaterih pokrovih so bili glinasti pe\xc4\x8dati z imenom Neter-Khet  (Ne\xc4\x8derikhet). Pogrebna soba je sestavljena iz 18 komor, ki vodijo ven iz osrednjega prehoda. Grobnico so na \xc5\xbealost oplenili plenilci grobov, ki so pod mastabo izkopali majhen rov. Kosti in obredne posode so razmetane po prostoru. _NEWLINE_Druga najve\xc4\x8dja mastaba, K2, je po obliki podobna prvi. V njej so odkrili \xc4\x8dlove\xc5\xa1ke ostanke in majhen fragment z imenom Hen-nekt ali Sa-nekt (Sanakt).'